తమ కులానికి చెందిన నాయకుడు అనీ, తమ మతానికి చెందిన వ్యక్తి అనీ ఓటేసే ప్రజలు మన దేశంలో వున్నారు. తమ కులానికి చెందిన కథానాయకుడు అనీ, ఆ నటుడిది తమ మతమనీ సినిమాలను ఆదరించే ప్రేక్షకులు, అభిమానులు కూడా మన భారతదేశంలో వున్నారు. తెలుగు రాష్ట్రాలకు సరిహద్దు రాష్ట్రమైన కర్ణాటకలోనూ కులాల ప్రాతిపదికన సినిమాలను ఆదరించే ప్రేక్షకులు, కథానాయకులను అభిమానించే ప్రజలు వున్నారు. అందువల్ల నటుడు సుదీప్ ఇబ్బందికర పరిస్థితుల్లో పడ్డారు. అసలు వివరాల్లోకి వెళితే... కర్ణాటకలో ఒకప్పుడు మడకరి నాయక అని రాజు చిత్రదుర్గ ప్రాంతాన్ని పరిపాలించాడు. నాయక రాజుల్లో అతడే చివరివాడు. అతని కథ ఆధారంగా కన్నడలో రెండు సినిమాలు రూపొందుతున్నాయి.
ఒక సినిమాలో హీరో సుదీప్ నటిస్తుండగా, మరో సినిమాలో దర్శన్ హీరో. ఇద్దరిలో సుదీప్ నాయక సామజిక వర్గానికి చెందినవాడు. ఈ నేపథ్యంలో సుదీప్ మాత్రమే మడకరి నాయక జీవితం ఆధారంగా సినిమా చేయాలని, మరొకరు సినిమా చేస్తే తమ సామాజిక వర్గ ప్రజల మనోభావాలు దెబ్బతింటాయని ఒక స్వామిజీ వ్యాఖ్యానించారు. ఆయన వ్యాఖ్యలపై పెద్ద ఎత్తున చర్చ జరిగింది. దాంతో సుదీప్ స్పందించక తప్పలేదు. సినిమాల నుంచి కులాలను... మతాలను పక్కన పెట్టమని అభిమానులకు సుదీప్ ఒక లేఖ రాశారు. సినిమాయే ఒక మతమని ఆయన పేర్కొన్నారు. సినిమాను సినిమాగా చూడమని, కులాలతో ముడిపెట్టవద్దని ఆయన ప్రేక్షకుల్ని కోరారు. ప్రజల కోసం సినిమాలు తీస్తున్నామని, లెజెండ్ మడకరి నాయక జీవితానికి రెండు సినిమాలు న్యాయం చేస్తాయని ఆశిస్తున్నానని సుదీప్ అన్నారు.
tama kulaniki chendina nayakudu any, tama mataaniki chendina vyakti any otese prajalu mana desamlo vunnaru. tama kulaniki chendina kathaanaayakudu any, aa natudidi tama matamanee cinimaalanu aadarinche prekshakulu, abhimaanulu kuudaa mana bhaaratadesamlo vunnaru. telugu rashtralaku sarihaddu rashtramaina karnaatakaloonuu kulaala praatipadikana cinimaalanu aadarinche prekshakulu, kathaanaayakulanu abhimaaninche prajalu vunnaru. anduvalla natudu sudeep ibbandikara paristhitullo paddaaru. asalu vivaraalloki velithe... karnaatakalo okappudu madakari nayaka ani raju chitradurga praantaanni paripaalinchaadu. nayaka raajullo atade chivarivaadu. athani katha aadhaaramgaa kannadalo rendu cinimaalu roopondutunnaayi.
oka cinemalo heero sudeep natistundagaa, maro cinemalo darsan heero. iddarilo sudeep nayaka saamajika vargaaniki chendinavaadu. ee nepathyamlo sudeep matrame madakari nayaka jeevitam aadhaaramgaa sinima cheyalani, marokaru sinima cheste tama saamaajika varga prajala manobhavalu debbatintaayani oka swamiji vyaakhyaaninchaaru. aayana vyaakhyalapai pedda ettuna charcha jarigindi. daamto sudeep spandinchaka tappaledu. cinimala nunchi kulaalanu... mataalanu pakkana pettamani abhimaanulaku sudeep oka lekha raasaaru. cinemaye oka matamani aayana perkonnaru. sinimaanu sinimaga chudamani, kulaalatho mudipettavaddani aayana prekshakulni koraru. prajala kosam cinimaalu teestunnamani, legend madakari nayaka jeevitaaniki rendu cinimaalu nyaayam chestayani aasistunnaanani sudeep annaru.